**ÓRATERV**

|  |  |
| --- | --- |
| A pedagógus neve | Molnár Máté |
| Az iskola neve | Székesfehérvári Munkácsy Mihály Általános Iskola |
| Osztály | 6.A |
| Dátum | 2021. június 2. |
| Időkeret | 45 perc |
| Műveltségi terület | Anyanyelv és irodalom |
| Tantárgy | Magyar irodalom |
| Az óra témája | Költői képek |
| Szitakötő folyóirat lapszáma | 53. szám |
| Kapcsolódó cikkek | *Parapatics Andrea: Az óceán feneke – Szitakötő, 2021. 53. szám (tavasz)* |
| Domináns didaktikai feladat | Előzetes ismeretek felidéztetése, új ismeretek bemutatása |
| Az óra típusa | Irodalmi ismereteket feldolgozó óra |
| Elsajátítandó fogalmak | Metafora, megszemélyesítés, hasonlat, közmondás, szólás |

|  |  |  |
| --- | --- | --- |
| **Fejlesztési célok** |  |  |
| Készségek, képességek | anyanyelvi kommunikációs képességek fejlesztése, a szövegértési kompetencia fejlesztése, szókincsfejlesztés, gondolkodási és tudásszerző képesség fejlesztése, irányított tanulás képességének fejlesztése | |
| Attitűdök, viselkedésbeli jellemzők | figyelem, fegyelmezettség, kommunikatív képesség | |

|  |  |  |
| --- | --- | --- |
| **Módszerek** |  |  |
| Hagyományos módszerek | beszélgetés, megfigyelés, szemléltetés, értelmezés, tevékenykedtetés, magyarázat | |
| Számítógéppel segített módszerek | grafikák, nyomtatványok | |
| Hálózatalapú konnektivista módszerek | - | |

|  |  |  |  |
| --- | --- | --- | --- |
| **Eszközök** | |  |  |
| Hagyományos eszközök | | Tanulói: füzet  Tanári: gyurmaragasztó, idézetek (1.sz. melléklet), Szitakötő folyóirat, szövegrészlet (2.sz. melléklet), képek közmondásokról (3.sz. melléklet) | |
| Korszerű IKT eszközök | | Tanulói:-  Tanári: laptop | |
|  |  | | |
| Munkaformák | frontális, egyéni, páros munka | | |
| Tantárgyi kapcsolatok | nyelvtan, földrajz óra | | |
| Felhasznált irodalom | Tanmenet, Nat, helyi tanterv  Zlinszky Aladár: A szóképekről. In: A magyar stilisztika útja. Szerk.: Szathmári István. Gondolat Kiadó, Budapest, 1961. 219–220.  <https://jujoboro.blogspot.com/2019/03/rajzos-szolasok-kozmondasok.html> | | |

|  |  |  |  |  |  |
| --- | --- | --- | --- | --- | --- |
| **Időkeret**  **(perc)** | **Az óra menete** | **Nevelési-oktatási stratégia** | | | **Megjegyzés** |
| **Módszerek** | **Tanulói**  **munkaformák** | **Eszközök** |
| 5 perc | A figyelem felkeltése  Irodalmi alapfogalmak felidézése, metafora, megszemélyesítés, hasonlat.  Táblára felírjuk a fogalmakat. | Munkáltatás, gyakorlás | Frontális munka | Tábla | Korábban tanultak felidézése |
| 5 perc | Szövegrészleteket kapnak, amelyekről meg kell állapítaniuk, hogy milyen költői képet tartalmaz. Padtársanként egy részletet kapnak.  A szövegrészleteket elhelyezzük a táblára felírt csoportokban. | Gyakorlás | Páros munka | Tábla, kinyomtatott részletek papíron | Korábbi ismeretek felidézése, szövegrészletek az 1. sz. mellékletben |
| 10 perc | Parapatics Andrea: Az óceán feneke (Szitakötő, 2021. 53. szám) című szöveget elolvassuk közösen. Füzetben gyűjtik az információkat a megfigyelési szempontok szerint.  Megfigyelési szempontok:  - hétköznapi metafora  - megszemélyesítés a köznyelvben | Szövegfeldolgozás | Egyéni, frontális munka | Füzet | Figyelemkoncentráció fejlesztése |
| 5 perc | Olvasottak megbeszélése | Megbeszélés, értelmezés | Frontális munka | Füzet, tábla | Szóbeli kommunikáció, kifejezőkészség fejlesztése |
| 3 perc | Gyűjtsünk a mindennapi beszédünkben használt metaforát, megszemélyesítést, hasonlatot.  Szempontok: testrészek nevei, tárgyak nevei, természeti képződmények elnevezései | Munkáltatás | Egyéni és frontális munka | Füzet | Szókincsbővítés, szóbeli kommunikáció fejlesztése |
| 8 perc | Szövegrészlet elolvasása a szóképekről, a cél a kifejezőkészség fejlesztése, az átvitt értelmű jelentések, szóképek felismerése, tudatosítása | Értelmezés, szemléltetés, összefüggések felismerése | Frontális munka | Szövegrészlet, füzet | Megfigyelések rögzítése, elmélyítése, anyanyelvi kompetenciák fejlesztése, szövegrészlet a 2. sz. mellékletben |
| 7 perc | Mindenki kap egy kinyomtatott képet, amelyeken egy-egy közmondás, szólás látható. A kép alapján kell kitalálni, hogy melyik ez a szólás. | Munkáltatás, gyakorlás | Egyéni munka, közös megbeszélés | Kinyomatott kép | Anyanyelvi logika fejlesztése. Képek a 3. sz. mellékletben |
| 2 perc | Szóbeli értékelés, elköszönés |  | Frontális munka |  | Órai munka értékelése, jól teljesítők dicsérete |

1. számú melléklet

*„Mint komor bikáé, olyan a járása ..."*

*"Nyári napnak alkonyúlatánál   
Megállék a kanyargó Tiszánál*

*Ott, hol a kis Túr siet beléje,   
Mint a gyermek anyja kebelére."*

*„S a nép, az istenadta nép   
Oly boldog rajta, Sire!   
Kunyhói mind hallgatva, mint   
Megannyi puszta sir.”*

*Mint ha pásztortűz ég őszi éjtszakákon,   
Messziről lobogva tenger pusztaságon:   
Toldi Miklós képe úgy lobog fel nékem   
Majd kilenc-tíz ember-öltő régiségben.”*

*" Szívemnek gyöngyháza, lelkem Iluskája"*

*Vesd reám sugarát kökényszemeidnek,   
Gyere ki a partra, hadd öleljelek meg.”*

*„ Hé fiúk ! Amott ül egy túzok magában."*

*Szó bennszakad, hang fennakad,   
Lehellet megszegik.   
- Ajtó megől fehér galamb,   
Ősz bárd emelkedik.”*

*„Ösztövér kutágas, hórihorgas gémmel   
Mélyen néz a kútba s benne vizet kémel:”*

*„Vagy sohasem láttál olyan forgó szelet,   
Mint az, aki mindjárt megbirkózik veled,”*

*„Felröpűlök ekkor gondolatban   
Túl a földön felhők közelébe,   
S mosolyogva néz rám a Dunától   
A Tiszáig nyúló róna képe.”*

*„Szeme, mint az acél, a szikrát úgy hányja”*

*„Azzal a két farkast az ölébe vette,  
Az öreg nyoszolya szélire fektette,  
Így beszélve nékik: „tente, tente szépen:  
A testvérbátyátok fekszik itten épen.”*

*"Pajkos gyermek a sors, csak úgy játszik véle."*

*"szívós leszek, mint fán a kéreg"*

1. számú melléklet

„A fej szó jelentheti valaminek a felső részét, mint: lábfej, kézfej; szeg feje, bot feje, asztalfő, oszlopfő, káposztafej, mákfej. Jelentheti valaminek a kezdetét, mint: hídfő, kútfő, hétfő. Szem: egy szem szilva, szőlő-, meggy-, cseresznyeszem, láncszem, gyöngyszem. Később átvitték a szem eredeti képzetétől már távolabb eső tárgyakra is, mint: búza-, árpa-, bab-, mák-, por-, homokszem. Száj: hordó szája, barlang, kályha, ágyú szája. »Ej, haj, igyunk rája, Úgyis elnyel a sír szája.« (Népdal.) Nyelv: harang, síp, mérték nyelve. »Mértékre a kalmár javait emelvén, Ott ül az igazság, rúdja közép nyelvén.« (Buda halála, I.) Cipő nyelve, földnyelv. Hát: szék háta, ház háta, habok hátán. Tiszahát, Cserhát, Árokhát. Váll: »Kályha vállán a cica.« (Népdal.) Derék: valaminek a közepe, mint faderék, ágyderék, kocsiderék; falu dereka, a sereg dereka. Tél, nyár dereka. Petőfi azt mondta Aranynak a Toldi és a Toldi estéje olvasása után: »Ha megcsináltad a fejét meg a lábát, csináld meg a derekát is.« – Minthogy valaminek a dereka, közepe többnyire a java is, innen: derék a. m. java, jó. Derék dolog: jó, helyes; derék ember: jóravaló. Derékszög: angulus rectus. Oldal: hegyoldal, templom, ház, ajtó, hajó, szekér oldala. Láb: valaminek alsó része. Asztalláb, székláb, hegy lába. Lábon álló gabona. »Árva gólya áll magában, Egy teleknek a lábjában.« (Arany: A rab gólya) A régi nyelvben »támaszték« jelentéssel: álló láb, kőláb, oszlop. Talp: oszlop, kerék, eke talpa. A hajónak is van talpa, az oldalak nélkül való hajót pedig éppen csak talpnak hívják. Feltűnő, hogy kezet nemigen tulajdonítunk élettelen tárgyaknak, mert a kéz képzetéhez nagyon hozzátartozik a cselekvés képzete is, amit élettelen tárgy nem végezhet. Ellenben az ujj átvitelei: kabát, nadrág, ing ujja, kesztyűujj. Némely tárgy részeit majdnem csupa emberi testrésszel fejezzük ki; ilyenek az üveg, hajó, cipő.”

(Zlinszky Aladár: A szóképekről. In: A magyar stilisztika útja. Szerk.: Szathmári István. Gondolat Kiadó, Budapest, 1961. 219–220.)

1. számú melléklet

A kinyomtatott rajzok forrása: <https://jujoboro.blogspot.com/2019/03/rajzos-szolasok-kozmondasok.html> (utolsó megtekintés: 2021. 05. 31.)